Държавен вестник, бр. 75, 2016 г., стр. 127

БРОЙ  75	
Д Ъ Р Ж А В Е Н  В Е С Т Н И К 	
СТР.  127  
(4) За физическа и логическа комуникация 
между средствата за измерване и контрол и 
индустриалния контролер на ИКУНК могат 
да се използват индустриални/надлежно до­
кументирани протоколи, като RS-485/Modbus, 
RS-232/Modbus, Profibus, Fieldbus. 
(5) При голяма географска отдалеченост на 
точката за контрол до ИКУНК и потенциал­
но взривоопасна среда се допуска автономно 
захранване на съответната контролна точка. 
Данните от тази контролна точка се предават 
еднопосочно до ИКУНК през Ethernet (VPN) 
и/или GPRS устройства, които да осъществяват 
сигурна криптирана комуникация и инфор­
мацията да бъде защитена от възможност за 
манипулиране. Криптиращият ключ се създава 
от служител на Агенция „Митници“.
Раздел IV
Изисквания към индустриалния контролер
Чл. 32. Изискванията към индустриалния 
контролер са следните:
1. да бъде стандартно предназначен за ин­
дустриален контролер (PLC);
2. да има RS-485/Modbus-RTU, RS-232/
Modbus-RTU или Ethernet/Modbus-TCP про­
токол;
3. да събира информация от сензорите ди­
ректно без междинни устройства, променящи 
техните стойности, с изключение на преобра­
зувателите на протоколи и интерфейси;
4. интерфейсът за конфигуриране и про­
грамиране на индустриалния контролер да е 
различен от другите интерфейси и да не се 
използва за други цели освен за програмиране 
и конфигуриране; другите интерфейси да не 
могат да се използват за програмиране и кон­
фигуриране; за програмиране да се използва 
стандартът IEC 61131-3 (DIN EN 61131-3);
5. предаваните данни към индустриалния 
компютър да са в четим вид, готови за употреба;
6. да не позволява дистанционно програ­
миране и конфигуриране; този режим следва 
да бъде забранен;
7. в режим на програмиране и конфигуриране 
да се влиза само локално чрез използването на 
парола и/или криптиращ ключ по чл. 31, ал. 5.
Раздел V
Изисквания към индустриалния компютър
Чл. 33. (1) Изискванията към индустриалния 
компютър са следните:
1. да бъде x86 архитектура;
2. да работи под Linux операционна система;
3. да бъде индустриално изпълнение без 
въртящи се механични части, като вентила­
тори и дискове;
4. да има памет 1 GB с възможност за раз­
ширение до 2 GB;
5. да има скорост на процесора > = 1 GHz;
6. да има 2 свободни Ethernet мрежови 
интерфейса;
7. да има 3 свободни серийни интерфейса 
RS-232/422/485 конфигуруеми чрез jumper;
8. да има 2 свободни USB 2.0 Host интерфейса;
9. да има 2 броя SATA 2.0 интерфейса;
10. да има 1 брой CompactFlash (CF) слот;
11. да поддържа работна температура: от 
0 °C до 60 °C;
12. да поддържа влажност ~95% @ 40 °C 
(некондензираща);
13. да има solid-state drive (SSD) с параметри 
съгласно таблицата:
Параметър 
Стойност 
Разположение на устройството Вътрешен 
Форм фактор 
<= 2.5" 
Капацитет на устройство за 
съхранение на данни 
>= 30 GB 
Поддържан канал за данни 
Serial ATA II-300 
Тип интерфейс на SATA II 
контролер 
SATA 7-pin 
Невъзстановими грешки 
1 per 10^16 
Средно време между повреди 100,000 hr 
Макс. работна околна темпе­
ратура 
70 В °C 
Мин. работна околна темпе­
ратура 
0 В °C 
(2) Ако интегриращото устройство ИКУНК 
е разположено в помещение с контролирана 
среда (климатизация, влажност и т.н.), за из­
числителната техника се допускат по-занижени 
от посочените в таблицата по ал. 1, т. 13 изис­
квания за влажност и работен температурен 
обхват.
Раздел VI 
Изисквания за непрекъсваемо токозахранване
Чл. 34. Изискванията за непрекъсваемо 
токозахранване са следните:
1. да бъде с двойно преобразуване и посто­
янно регенериране на напрежението (On-Line/
Double conversion);
2. минималното време в режим на автоном­
на работа да бъде 5 минути и през аварийно 
захранване за минимум 1 час;
3. при спиране на електрозахранването да се 
подава автоматично информация до Агенция 
„Митници“.
Раздел VII
Изисквания към информацията за конфи­
гурация на средствата за измерване и кон­
трол – Modbus карта
Чл. 35. (1) Задълженото лице предоставя в 
компетентното митническо учреждение опи­
сание на цялата СКИУ, включващо всички 
сензори, как и къде са монтирани, техните 
адреси, Modbus картата за достъп до индус­
триалния контролер и сензорите.
(2) Описанието на Modbus картата задъл­
жително трябва да включва логически адрес, 
физически адрес, име на параметъра, описание 
на параметъра, ограничения, тип на данните, 
формула за нормализация на данните, ако е 
нужно, описание на изменението на данните 
(натрупване и време за четене), код на грешките, 
алармите и събитията, както и друга специ­
фична информация, свързана с конкретната 
реализация и необходима за правилното четене 
и интерпретиране на данните по регистрите.